RAGNI BIRMANI 135) 
separati, !/, diametri oculi vix aequat. Oculi medii postici spatio 
sunt sejuncti, quod eorum diametrum paullulo superat: a late- 
ralibus posticis spatio paullo minore, oculi diametrum vix ae- 
quanti, distant. Spatium inter oculos medios anticos et posticos 
horum diametrum aequat. Sternum vix longius quam latius, in 
lateribus sat fortiter rotundatum, postice breviter sub-acuminatum, 
laeve, nitidum, impressionibus ad coxas vix ullis. Mandibulae 
paene directae, tibias anticas crassitie aequantes, paene duplo 
et dimidio longiores quam latiores, sub-cylindratae, laeves, ni- 
tidae. Maxillae in labium sat fortiter inclinatae eoque triplo lon- 
giores, apicem versus sensim paullo angustatae, ut in affinibus; 
labium latius quam longius, apice rotundatum. Pedes mediocres, 
setis paucis gracilibus muniti, et pilis longioribus sat fortibus mi- 
nus dense vestiti. Abdomen paene globosum, pilis longis sub- 
erectis sparsum, mamillis paullo ante apicem posticum positis. 
Area vulvae transversa cornea elevata rufescenti-fusca antice 
rotundata postice truncata ad marginem suum posticum foveas 
duas transversas angustas, septo minuto sub-triangulo separatas 
ostendit. 
Color. — Cephalothorax luteus, margine laterali sat anguste 
et parte cephalica postice nigricantibus: vestigia linearum bre- 
vissimarum radiantium nigricantium utrinque 3 vel 4 ostendit 
quoque. Sternum obscurius fusco- vel nigricanti-testaceum; partes 
oris fusco-testaceae. Palpi ejusdem coloris, basi clariores. Pedes 
fusco-testacei, nigricanti-annulati, nigro-pilosi : femora et tibiae 
-annulum angustiorem nigricantem in vel prope apicem habent 
aliumque latum non longe a basi remotum; patellae ad maximam 
partem nigricantes sunt, metatarsi apice nigricantes, tarsi apice 
sub-ferruginei. (In pedibus 1.' paris annuli nigricantes minus 
distincti sunt). Abdomen piceo-nigrum, pictura obscure testaceo- 
cinerascenti et paullo albo-punctata: in declivitate antica macula 
media conspicitur ; in dorso antice fasciae duae brevissimae (sive 
lineolae crassae) apice saltem postico dilatatae et posteriora ver- 
sus divaricantes figuram triangulam antice posticeque apertam 
formant, cui postice adjacet alia ejusmodi figura triangula 
paullo minor, in medio dorso sita: inter eam et anum series 
